google/wiki40b huggingface dataset:
Ελίφ Σαφάκ

Βιογραφία

Γεννημένη στη Γαλλία, η Σαφάκ παρέμεινε με τη μητέρα της όταν χώρισαν οι γονείς της. Πέρασε την εφηβεία της στη Μαδρίτη και το Αμμάν της Ιορδανίας, προτού επιστρέψει στην Τουρκία. Αποφοίτησε από το τμήμα Διεθνών Σχέσεων του Μεσανατολικού Τεχνικού Πανεπιστημίου στην Άγκυρα. 
Η Σαφάκ ξεκίνησε στη λογοτεχνία με την ιστορία της, Kem Gözlere Anadolu, που δημοσιεύτηκε το 1994. Το πρώτο της μυθιστόρημα, Pinhan (O Σούφι), κέρδισε το "βραβείο Μεβλάνα" το 1998, το οποίο απονέμεται στο καλύτερο έργο μυστικιστικής λογοτεχνίας στην Τουρκία. Το βιβλίο της Şehrin Aynaları (Καθρέφτες της Πόλης) της απέφερε το "Βραβείο της Ένωσης Τούρκων Συγγραφέων". Η Σαφάκ κέρδισε όλα τα διακεκριμένα λογοτεχνικά βραβεία στην Τουρκία πριν από την ηλικία των 30. 
Η Σαφάκ έχει γράψει δύο μυθιστορήματα στα Αγγλικά. Εξαιτίας αναφορών στην Αρμενική Γενοκτονία στο δεύτερο από αυτά, Το Μπάσταρδο της Κωνσταντινούπολης (The Bastard of Istanbul) (στα Τούρκικα ο τίτλος ήταν "Ο Πατέρας και Ο Μπάσταρδος"), η Σαφάκ κατηγορήθηκε στην Τουρκία για "προσβολή της Τουρκικότητας" σύμφωνα με το Άρθρο 301 του Τουρκικού Ποινικού Κώδικα. Η υπόθεση απορρίφθηκε τον Ιούνιο του 2006. Εντούτοις, οι εισαγγελείς ξανάνοιξαν την υπόθεση τον Ιούλιο του 2006. Στις 21 Σεπτεμβρίου 2006, και η καινούρια αυτή υπόθεση έκλεισε λόγω έλλειψης στοιχείων. 
Η Σαφάκ συνέγραψε επίσης τον πρόλογο της λογοτεχνικής ανθολογίας Ιστορίες από το Εκπατρισμένο Χαρέμι: Ξένες Γυναίκες στην Σύγχρονη Τουρκία, που αφορά μεταξύ άλλων στα γυναικεία δικαιώματα και την εθνική ταυτότητα. 
Σήμερα η Ελίφ Σαφάκ ζεί το μισό χρόνο στις Ηνωμένες Πολιτείες και γράφει επίσης για εφημερίδες και περιοδικά στην Ευρώπη και τις ΗΠΑ. Το 2005 παντρεύτηκε τον Τούρκο δημοσιογράφο Εγιούπ Τζαν κατά τη διάρκεια ενός ταξιδιού προώθησης βιβλίου τσο Βερολίνο. Στις 15 Σεπτεμβρίου 2006 γεννήθηκε η κόρη τους, Σεχραζάντ Ζελντά. 
Μετά τη γέννηση της κόρης της υπέφερε από επιλόχεια κατάθλιψη για περισσότερο από δέκα μήνες, περίοδο στην οποία αναφέρεται στο πρώτο αυτοβιογραφικό βιβλίο της, το οποίο συνδυάζει μυθοπλασία με πραγματικά γεγονότα. Σχολιάζοντας το βιβλίο η Σαφάκ δήλωσε: "Ονόμασα το βιβλίο αυτό Μαύρο Γάλα για δύο λόγους. Καταρχάς, ασχολείται με την επιλόχεια κατάθλιψη και δείχνει πως το γάλα της μητέρας δεν είναι πάντα τόσο λευκό και άσπιλο όσο θέλει να πιστεύει η κοινωνία. Δεύτερον, μέσα από αυτή την κατάθλιψη κατάφερα να λάβω μια έμπνευση· μέσα από αυτό το μαύρο γάλα κατάφερα να αναπτύξω ένα είδος μελανιού."
Σάμιουελ Τέιλορ Κόλεριτζ

Βίος

Γιος προτεστάντη πάστορα ο Κόλεριτζ σπούδασε στο Jesus College του Λονδίνου, 
στο πανεπιστήμιο του Κέιμπριτζ. Ο Κόλεριτζ διακρίθηκε στις σπουδές του, εκδηλώνοντας παράλληλα 
ενδιαφέρον για τα τεκταινόμενα στη Γαλλική Επανάσταση. 
Τα ενδιαφέροντά του ήταν ευρέα και πολυποίκιλα. Κατέστρωνε ουτοπικά σχέδια για ιδανικές κοινωνίες
και μαζί με τον Γουόρντσγουορθ έγραψε και δημοσίευσε τις Λυρικές μπαλάντες το 1798,
έργο χαρακτηριστικό του αγγλικού ρομαντισμού -σε αυτές περιλαμβάνεται το ποίημα Η μπαλάντα του γερο Ναυτικού.
Tο ταξίδι του στην Γερμανία κατά την περίοδο 1798-99 ήταν καθοριστικό για την επιρροή του από τη γερμανική λογοτεχνία και τον 
γερμανικό ιδεαλισμό που μετέφερε στην Αγγλία μεταφράζοντας Σίλερ.
Σε όλη την ενήλικη ζωή του ο Κόλεριτζ είχε εξοντωτικές κρίσεις άγχους και της κατάθλιψης. Εικάζεται ότι έπασχε από διπολική διαταραχή, η οποία δεν είχε εντοπιστεί κατά τη διάρκεια της ζωής του. Ήταν σωματικά αδύναμος, κάτι που προήλθε πιθανώς από μια περίοδο ρευματικού πυρετού και άλλων ασθενειών κατά την παιδική ηλικία. Η θεραπεία για αυτές τις ασθένειες εκείνη την εποχή γινόταν με λάβδανο, με αποτέλεσμα να εθιστεί για όλη του τη ζωή στο όπιο.

Φιλοσοφία και Κριτική

Ο Κόλεριτζ ως φιλόσοφος δεν κατόρθωσε να διατυπώσει το δικό του ολοκληρωμένο σύστημα. Διακρίνεται εν γένει για την απομάκρυνσή του τόσο από τον ορθολογισμό, όσο και για την απόρριψη του εμπειρισμού, -ιδιαίτερα στο Logic- τουλάχιστον μετά το 1800, όταν και στράφηκε προς τον υπερβατισμό
Φεστιβάλ Κινηματογράφου Θεσσαλονίκης 1992

Βραβευμένες ταινίες

Orlando / Ορλάντο (Μεγάλη Βρετανία): 4 βραβεία (Χρυσός Αλέξανδρος, γυναικείας ερμηνείας, καλλιτεχνικής συμβολής και FIPRESCI)
Gamis tsekva / Ο νυχτερινός χορός (Γεωργία – Γερμανία): 1 βραβείο (Χρυσός Αλέξανδρος)
Kisnevij golod / Ασφυξία (Ουκρανία – Καναδά): 1 βραβείο (ανδρικής ερμηνείας)
Shinde mo ii / Προπατορικό αμάρτημα (Ιαπωνία): 1 βραβείο (σκηνοθεσίας)
Udju azul di Yonta / Τα γαλάζια μάτια της Γιόντα (Πορτογαλία – Γουϊνέα – Μπισσάου): 1 βραβείο (Αργυρός Αλέξανδρος)
Βερύκοκα στο καλάθι (Γερμανία – Πολωνία – Ελλάδα): 1 βραβείο (σεναρίου)

Συμμετοχές

Confortorio / Κονφορτόριο (Ιταλία)
Listopad / Νοέμβρης (Γαλλία - Πολωνία)
Parfois trop d'amour / Πολύς έρωτας καμία φορά (Γαλλία - Βέλγιο)
Requiem pour un beau sans - coeur / Ρέκβιεμ για έναν ωράιο χωρίς καρδιά (Καναδάς)
Requiem pro panenku / Ρέκβιεμ για ένα κορίτσι (Τσεχοσλοβακία)
Shaolin ye, an la! / Σκόνη των αγγέλων (Ταϊβάν)
Smierc dziecioroba / Ο θάνατος ενός γεννήτορα (Πολωνία)
The waterdance / Ο χορός του νερού (Η.Π.Α.)
Vacas / Αγελάδες (Ισπανία)
Δονούσα (Ελλάδα)
Όνειρο ΙΙ (Ελλάδα)

Βραβευμένες ταινίες μεγάλου μήκους

Μπάυρον: Μπαλλάντα για ένα δαίμονα: 7 βραβεία (καλύτερης ταινίας μεγάλου μήκους, α’ ανδρικού ρόλου, β’ γυναικείου ρόλου, φωτογραφίας, σκηνογραφίας, μοντάζ και ηχοληψίας)
Κρυστάλλινες νύχτες: 2 βραβεία (α’ γυναικείου ρόλου και ενδυματολογίας)
Παρακαλώ γυναίκες μην κλαίτε: 2 βραβεία (σκηνοθεσίας και σεναρίου)
Δονούσα: 1 βραβείο (β’ ανδρικού ρόλου)
Όνειρο ΙΙ: 1 βραβείο (πρωτοεμφανιζόμενου σκηνοθέτη)
Το πεθαμένο λικέρ: 1 βραβείο (μουσικής)
Φρειδερίκος Γουλιέλμος του Βρανδεμβούργου

Βιογραφία

Ήταν ο πρωτότοκος γιος του Γεωργίου-Γουλιέλμου εκλέκτορα τυ Βρανδεμβούργου και της Ελισάβετ-Καρλόττας των Βίττελσμπαχ, κόρης του Φρειδερίκου Δ΄ εκλέκτορα του Παλατινάτου.
Το 1688 απεβίωσε στο Στάτσλος του Πότσνταμ σε ηλικία 68 ετών. Επειδή ο πρωτότοκος γιος του απεβίωσε 19 ετών, τον διαδέχθηκε ο δευτερότοκος γιος του Φρειδερίκος Γ΄ που το 1701 έγινε, ως Φρειδερίκος Α΄, βασιλιάς της Πρωσίας.
Ράινχαρντ Φραντς φον ουντ τσου Μπρένκεν

Βιογραφία

Γεννήθηκε στο Κάστρο Έρπενμπουργκ στις 8 Νοεμβρίου 1818. Η καταγωγή του ήταν από τον αριστοκρατικό οίκο των Μπρένκεν. Αφού τελείωσε το γυμνάσιο στο Θεοδοριάνειο Γυμνάσιο του Παντερμπόρν σπούδασε νομική στα Πανεπιστήμια της Βόννης, του Μονάχου και του Βερολίνου. Διετέλεσε καμπελάνος (λατ. Cambellanus ή Cambrerius, γαλλ.: Chambellan, αγγλ.: Chamberlain) του βασιλιά. Πολιτεύτηκε και διετέλεσε πολιτικός (Landrat) και βουλευτής. Απεβίωσε στο Χόλτχάουζεν στις 1 Οκτωβρίου 1870.
Κύπελλο Ελλάδας πετοσφαίρισης γυναικών 2001-2002

Το Κύπελλο Ελλάδας πετοσφαίρισης γυναικών 2001−2002 ήταν το τέταρτο στην ιστορία. Στις δύο πρώτες φάσεις συμμετείχαν οι ομάδες της Α2, ενώ οι ομάδες της Α1 εισήλθαν στη διοργάνωση από τη Γ' φάση. Ήταν η τελευταία διοργάνωση μέχρι τη σαιζόν 2009-2010 στην οποία μετείχαν ομάδες της Α2, καθώς από την επόμενη σαιζόν και για πέντε χρόνια η διοργάνωση έγινε υπό τη μορφή φάιναλ−8. Κυπελλούχος αναδείχθηκε ο ΖΑΟΝ. Αυτός ήταν ο πρώτος τίτλος της ομάδας μετά το Πανελλήνιο πρωτάθλημα του 1981.

Γ' φάση

28 Νοεμβρίου 2001

Προημιτελικοί

30 Ιανουαρίου 2002

Τελική φάση

Φάιναλ−4, Εύοσμος, 22 και 23 Φεβρουαρίου 2002
Ubuntu MATE

Περιγραφή

Πρωτεργάτες του εγχειρήματος είναι οι Martin Wimpress και Alan Pope που ξεκίνησαν την ανάπτυξη μιας ανεπίσημης παραλλαγής του Ubuntu με βάση την έκδοση 14.10, ενώ σύντομα ακολούθησε έκδοση βασισμένη στο Ubuntu 14.04 LTS. Τον Φεβρουάριο του 2015 το Ubuntu MATE αναγνωρίσθηκε από την εταιρεία πίσω από την ανάπτυξη του Ubuntu (Canonical Ltd.) ως επίσημη παραλλαγή του Ubuntu, ξεκινώντας από την έκδοση 15.04 Beta 1.
Το σύστημα υποστηρίζει τις αρχιτεκτονικές IA-32, x86-64, PowerPC και ARMv7 (στο Raspberry Pi 2).
Πλοίαρχος

Ετυμολογία

Πλοίον+άρχω = είμαι αρχηγός, ηγεμονεύω του πλοίου.

Κανόνας

Ο πλοίαρχος εγκαταλείπει τελευταίος το πλοίο καθώς έχει και το γενικό πρόσταγμα.
Με την είσοδο γυναικών στις σχολές τού εμπορικού αλλά και τού πολεμικού ναυτικού παύει να ισχύει ο άγραφος νόμος ότι σε περίπτωση ναυαγίου "οι γυναίκες και τα παιδιά εγκαταλείπουν πρώτοι το βυθιζόμενο πλοίο".

Ο Θεσμός της Ελληνίδας Πλοιάρχου

Το  1988 ξεκίνησε η εγγραφή γυναικών στις Σχολές Εμπορικού Ναυτικού.
«Το επάγγελμά του ναυτικού είναι σκληρό για όλους, πολλώ δε µάλλον για τις γυναίκες. Σαν να υπάρχει μια διαρκής καχυποψία ότι η γυναίκα δεν θα τα καταφέρει να αντεπεξέλθει στις προκλήσεις της δουλειάς. Γι' αυτό και πρόκειται για το κατ’ εξοχήν επάγγελμα υποεκπροσώπησης των γυναικών διεθνώς». Γιάννης Χαλάς, Γενικός Γραμματέας της Πανελλήνιας Ναυτικής Ομοσπονδίας.
Αγάπανθος

Δημιουργία

Εμφανίστηκαν το 1975 με το σινγκλ "Η Μπαλάντα της Ελένης / Σαν Όνειρο" έχοντας στη σύνθεση τους Θόδωρο Τρύφωνα, Ντόριαν-Θεόδωρο Κόκα και Χάρη Κατσιμίχα. Τον επόμενο χρόνο, με τον Στέφανο Δεκεριάν στη θέση του Κατσιμίχα, κυκλοφόρησαν το πρώτο τους ομώνυμο άλμπουμ από την EMI Columbia πάντα με ελληνικό στίχο. Το σχήμα ξεκίνησε σαν τρίο και μετά από περιόδους απραγίας και ανακατατάξεις στη σύνθεσή τους, κατέληξαν σε κανονικό πενταμελές ροκ συγκρότημα, με το Θεόδωρο Τρύφωνα (μπάσο, τραγούδι), τη Χαρά Αργυροπούλου (τραγούδι), τον Τάκη Λιαρμακόπουλο (ντραμς), το Θανάση Μπίκο (κιθάρα) και το Γιάννη Γιοκαρίνη (πλήκτρα).

Διάλυση

Τα έτη 1979-80 τους βρήκαν στη θέση τους να παίζουν ξένες ροκ συνθέσεις και δικά τους τραγούδια, που σιγά-σιγά συγκεντρώθηκαν και ηχογραφήθηκαν, με τον κιθαρίστα Γιάννη Δρόλαπα στη θέση του Μπίκου, τον Ζαφείρη Τσίναλη στα ντραμς και την προσθήκη του Μάκη Αναστασόπουλου (κιθάρα) και Βαγγέλη Μπόντα (κρουστά) για να κυκλοφορήσουν το 1984 σ' ένα άλμπουμ ανεξάρτητης παραγωγής με τίτλο "Επιστροφή στις Ρίζες", λίγο πριν οι Αγάπανθος διαλυθούν οριστικά.
Το Μαγικό Κλειδί (άλμπουμ)

Συγγραφή και Παραγωγή

Ο δίσκος περιλαμβάνει έντεκα κομμάτια, εκ των οποίων οι στίχοι των περισσότερων γράφτηκαν ενώ ο Παρασκευάς Καρασούλος υπηρετούσε τη θητεία του στο στρατό και μελοποιήθηκαν και ενορχηστρώθηκαν από τον εικοσιεπτάχρονο, τότε, Στέφανο Κορκολή, που είχε ήδη διαγράψει μία σημαντική πορεία ως μουσικός. Την παραγωγή του δίσκου υπογράφει ο Πέτρος Πρωτοπαπαδάκης, την καλλιτεχνική επιμέλεια ο Patrick Marin, και το εξώφυλλο, όπου εμφανίζονται οι τρεις συντελεστές του δίσκου, ο Αντώνης Γιαννακόπουλος.

Κυκλοφορία και προώθηση

Με την κυκλοφορία του δίσκου, το 1987, ξεχώρισαν τα τραγούδια «Έτσι όπως έμπαινε το φως», «Χάρισμά σου αν το βρεις» και «Το μαγικό κλειδί». Μάλιστα, ο συνθέτης και η ερμηνεύτρια εμφανίστηκαν αρκετές φορές στην τηλεόραση είτε παρουσιάζοντας τα τραγούδια του δίσκου, είτε παίζοντας τραγούδια προηγούμενων δεκαετιών. Αργότερα ακολούθησε και η επανέκδοσή του σε CD.
Α΄ κατηγορία ποδοσφαίρου ανδρών Κύπρου 1966-67

Σύστημα διεξαγωγής

Στο πρωτάθλημα της Α΄ κατηγορίας 1966-67 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν διαβαθμίστηκε καμία ομάδα.
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1967-68. Επιπρόσθετα, από την περίοδο αυτή ξεκίνησε ο θεσμός της συμμετοχής κυπριακών ομάδων στο ελληνικό πρωτάθλημα, μέσα από τον οποίο ο εκάστοτε πρωταθλητής Κύπρου εξασφάλιζε τη συμμετοχή του στην Α΄ Εθνική Ελλάδας για την επόμενη περίοδο, εκτός και αν πρωταθλήτρια της περασμένης περιόδου εξασφάλιζε την παραμονή της στο πανελλήνιο πρωτάθλημα. Η απόφαση αυτή λήφθηκε στην ετήσια γενική συνέλευση της Κυπριακής Ομοσπονδίας Ποδοσφαίρου στις 10 Σεπτεμβρίου 1967 (τρεις μήνες μετά την ολοκλήρωση του πρωταθλήματος).

Σύστημα βαθμολόγησης

Η νίκη βαθμολογείτο με 3 βαθμούς, η ισοπαλία με 2 βαθμούς ενώ η ήττα με ένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 1965-66, στο πρωτάθλημα της περιόδου 1966-67 συμμετείχε ο πρωταθλητής της Β΄ κατηγορίας 1965-66, ΑΠΟΠ.
Πωλ Μπεναζέ

Βιογραφία

Ο Πωλ Μπεναζέ γεννήθηκε στο Παρίσι το 1876. Μετά τις εγκύκλιες σπουδές του ακολούθησε στρατιωτική καριέρα όπου και φοίτησε στη Στρατιωτική Σχολή του Σαίν-Συρ από την οποία εξήλθε ανθυπολοχαγός το 1898. Αργότερα όμως κατέχοντας τον βαθμό του λοχαγού παραιτήθηκε από τις τάξεις του στρατού, όπου σπουδάζοντας στη συνέχεια νομικά επιδόθηκε επαγγελματικά στη δικηγορία, στη λογοτεχνία αλλά και στην πολιτική όπου και εκλέχθηκε βουλευτής και στη συνέχεια γερουσιαστής φιλελεύθερων αρχών 1933-1940.

Υπό την τελευταία ιδιότητα υπήρξε εισηγητής της κοινοβουλευτικής επιτροπής επί του προϋπολογισμού των στρατιωτικών και των εξοπλισμών από το 1914 μέχρι το 1918, καθώς και πρόεδρος της Επιτροπής των Εξοπλισμών στη διάρκεια του Α' Π.Π..
Στην αρχή του Α' Π.Π. διασπείροντας οι Γάλλοι τον Εθνικό Διχασμό στην Ελλάδα, ο Μπερναζέ στάλθηκε από την γαλλική κυβέρνηση στη Θεσσαλονίκη και στη συνέχεια στην Αθήνα προκειμένου να διαπραγματευτεί την έξοδο της "ουδέτερης" Ελλάδας στον πόλεμο, στο πλευρό της Αντάντ. Τελικά αυτό συνέβη αφού κατέστη η Ελλάδα προτεκτοράτο υπό τον αρμοστή Κ. Ζοννάρ.
Μετά τον Α' Π.Π. ανέλαβε υφυπουργός εκπαίδευσης στην κυβέρνηση του Αριστίντ Μπριάν. Παράλληλα ο Μπεναζέ υπήρξε μέλος της Γεωγραφικής Εταιρείας της Γαλλίας καθώς και μέλος της εταιρείας των Γάλλων θεατρικών συγγραφέων. Στο συγγραφικό του έργο περιλαμβάνονται μεταξύ άλλων το δραματικό έργο "Σιμόνη" (1902), το διήγημα "Ο Φάρος" κ.ά.

Ο Π. Μπεναζέ πέθανε στο Παρίσι στις 23 Σεπτεμβρίου του 1948, έχοντας βιώσει τη χώρα του υπό γερμανική κατοχή στον Β' Παγκόσμιο Πόλεμο.
Παλαιοδημοκρατική Ένωση Κρήτης

Η Παλαιοδημοκρατική Ένωση της Κρήτης ήταν πολιτικό κόμμα στην Ελλάδα. Υπήρξε κατά την δεκαετία του 1930.

Ιστορία

Το κόμμα συμμετείχε για πρώτη φορά σε εθνικές εκλογές τον Ιανουάριο του 1936, κερδίζοντας το 1.1% των ψήφων και τρεις έδρες στο Ελληνικό Κοινοβούλιο 
Οι εκλογές του 1936 ήταν οι τελευταίες εκλογές πριν τον Β΄ Παγκόσμιο Πόλεμο καθώς η δικτατορία της 4ης Αυγούστου ανέλαβε την εξουσία τον Αύγουστο και το κόμμα δεν συμμετείχε σε άλλες εκλογές μετά τον πόλεμο.
Πρόβλημα του έτους 2000

Παράλυση προσωπικών υπολογιστών

Στους προσωπικούς υπολογιστές (PC) η ζημιά που μπορούσε να συμβεί εξαιτίας του ιού «Y2K» ήταν η καταστροφή προσωπικών δεδομένων αλλά ακόμη περισσότερη σημασία θα είχε και η καταστροφή ηλεκτρονικών τραπεζικών λογαριασμών στις χώρες του εξωτερικού.

Επιπλοκές σε τραπεζικούς διακανονισμούς στα συστήματα ATM και όχι μόνο

Στις Η.Π.Α., το 1998 σύμφωνα με άρθρο της Chronicle News Service σχετικός κλάδος της Αμερικάνικης κυβερνήσεως ζήτησε το κλείσιμο όλων των τραπεζών κατα την εισαγωγή της 31ης με της 1ης Ιανουαρίου του 2000. Ο αριθμός αυτών των τραπεζών ήταν 700 στον αριθμό. Τον Δεκέμβριο του ίδιου έτους όσες τράπεζες ήταν εγγεγραμμένες στην Ομοσπονδία Καταθέσεων, είχαν μπεί σε πρόγραμμα ελέγχου ενώ παράλληλα η ίδια είχε βάλει στα σχέδια κάποιες ιδέες για την μείωση της αποτελεσματικότητας του ιού. Υπήρχαν και κάποιες πιθανότητες για εξουδετέρωση του, αλλά πόσο μάλλον οι έρευνες έδειχναν την μείωση της δράσης του ιου. Πάντως, οι πιθανές επιπλοκές που θα μπορούσαν να προξενηθούν ήταν η άρνηση αποδοχής της πιστωτικής κάρτας, η δυσλειτουργία υπολογισμού τόκων και η δυσκολία τραπεζικών διαπραγματέυσεων.

Ραγδαία μείωση εσόδων σε επιχειρήσεις

Οι επιπτώσεις για τον κύκλο των επιχειρήσεων (είτε είναι μικρών, μικρομεσαίων ή και μεγάλων) ήταν οι δυσκολίες της συνεργασίας μεταξύ προμηθευτών για την ασφαλή παράδοση υλικού, δίνοντας συνέχεια στο πρόβλημα με την αδυναμία πώλησης του.
805 Χορμούτια

Φυσικά χαρακτηριστικά

Η μέση διάμετρος της Χορμούτιας εκτιμάται σε 67 ως 73 χιλιόμετρα (συγκαταλέγεται μεταξύ των 500 μεγαλύτερων αστεροειδών της Κύριας Ζώνης). O φασματικός τύπος της είναι άγνωστος, ενώ το άλβεδό της είναι 0,047.
2836 Σομπόλεφ

Φυσικά χαρακτηριστικά

Τα φυσικά χαρακτηριστικά του Σομπόλεφ είναι άγνωστα.
Λίμνη των Γιαννιτσών

Ιστορία

Στην αρχαιότητα, βάσει ιστορικών δεδομένων, μεγάλο μέρος των πεδινών περιοχών της Κάτω Μακεδονίας καλύπτονταν από θάλασσα. Με το πέρασμα των χρόνων, η στάθμη της θάλασσας υποχώρησε σταδιακά νοτιότερα, λόγω των προσχώσεων των ποταμών. Έτσι σχηματίστηκαν μεταγενέστερα η λίμνη των Γιαννιτσών και ελώδεις εκτάσεις. Η φυσική απορροή των νερών της λίμνης, κατέληγε στον ποταμό Λουδία. 
Η έκταση της ήταν 10.000 στρέμματα, ενώ άλλα 340.000 στρέμματα ήταν ελώδη. Για αυτό συχνά, η λίμνη αναφέρεται ως "βάλτος". Λόγω του βαλτώδους χαρακτήρα του οικοσυστήματος και της πυκνής βλάστησης της, συνήθη ήταν τα περιστατικά ελονοσίας λόγω των πολλών κουνουπιών. 
Μετά την Μικρασιατική Καταστροφή και την εγκατάσταση των προσφύγων σε οικισμούς και πόλεις της περιοχής λόγω της ανταλλαγής των πληθυσμών, ήταν επιτακτική η ανάγκη διανομής αγροτικών εκτάσεων ώστε να λυθεί το ζήτημα του βιοπορισμού των νέων κατοίκων της περιοχής, αλλά και να αντιμετωπιστούν τα περιστατικά ελονοσίας. Η αποξήρανση της λίμνης, που διήρκεσε από το 1928 έως το 1932, ανέλαβε η αμερικανική εταιρία "New York Company Foundation".
Η λίμνη των Γιαννιτσών έμεινε γνωστή στην ελληνική και βαλκανική ιστοριογραφία, κατά την διάρκεια του Μακεδονικού Αγώνα, όπως στις ομώνυμες μάχες της 6ης Αυγούστου και της 21ης Δεκεμβρίου 1906, καθώς και των Βαλκανικών Πολέμων, με την μάχη των Γιαννιτσών. Η λίμνη αναφέρεται και σε έργα της ελληνικής λογοτεχνίας, όπως το μυθιστόρημα "Στα Μυστικά του Βάλτου" της Πηνελόπης Δέλτα.
Κύπελλο Ελλάδας πετοσφαίρισης γυναικών 2003-2004

Κύπελλο Ελλάδας πετοσφαίρισης γυναικών 2003−2004. Το φάιναλ-8 διεξήχθη στο Στάδιο Ειρήνης και Φιλίας, και λειτούργησε ως test-event ενόψει των Ολυμπιακών Αγώνων του 2004. Το κύπελλο κατέκτησε για τέταρτη φορά σε έξι διοργανώσεις, η ομάδα των Βριλησσίων.

Φάιναλ−8

Στάδιο Ειρήνης και Φιλίας, 6 έως 8 Φεβρουαρίου 2004
Όαση Αχαΐας

Τοποθεσία

Με αφετηρία την Αιγείρα, στο 13ο χιλιόμετρο της 18ης Επαρχιακής οδού, συναντάμε διχάλα. Αναζητώντας την Όαση στρίβουμε αριστερά σε τοπίο με φόντο πεύκα, κυπαρίσσια και αμπέλια. Ο δρόμος γίνεται κατηφορικός. σε λιγότερο από 2-3 χιλιόμετρα ο εποχούμενος επισκέπτης αντικρίζει το χωριό.
Το χωριό, που μέχρι το 1955 ονομαζόταν Σβυρού, βρίσκεται στα ανάντι της δυτικής όχθης του Κριού ποταμού, σε υψόμετρο 450 μέτρων περίπου.

Κάτοικοι

Η Σβυρού υπήρχε από τα πολύ παλιά χρόνια, όπως και τα περισσότερα ορεινά χωριά της κοιλάδας του Κριού. Χαρακτηριστικός ήταν και ο τεραστίων διαστάσεων πλάτανος στην πλατεία, ο οποίος σύμφωνα με την παράδοση είχε ζωή πάνω από 1000 χρόνια. 
Μια μεγάλη οικογένεια κτηνοτρόφων φέρονται, σύμφωνα με τοπικές μαρτυρίες, ως οι πρώτοι οικιστές του χωριού προερχόμενοι από το χωριό Σαραντάπηχο.
Ο Ραγκαβής αναφέρει ότι το 1851 εκεί ζούσαν 46 οικογένειες (136 κάτοικοι). Το έτος 1879 oι κάτοικοι ήταν 132. Tο έτος 1889 στη Σβυρού διέμεναν 137. H απογραφή του 1896 παρουσίασε 150 κατοίκους. Το 1907 μειώθηκαν σε 129. Πολύ μικρή η συμμετοχή των Σβυραίων στο μεταναστευτικό κύμα της εποχής στην Αμερική, αφού το 1920 παρέμεναν στο χωριό 113 άτομα. Η κάθοδος προς τα παράλια είναι εμφανής την επόμενη δεκαετία, αφού το 1928 μόνο 95 κατοικούσαν εκεί.
Πλέον, οι λιγοστοί πάντα κάτοικοί του ασχολούνταν με τη γεωργία και την κτηνοτροφία, ενώ παρήγαγαν λίγη μαύρη σταφίδα και δημητριακά, καθώς μέχρι τη δεκαετία του 1960 λειτουργούσε η περίφημη "Νεροτριβή", όπου όλα τα νοικοκυριά της ευρύτερης περιοχής πήγαιναν κάθε καλοκαίρι τα κλινοσκεπάσματα για καθαρισμό.

Ονομασία

Μετονομάστηκε σε Όαση, όπως αναφέρεται στην τοπική βιβλιογραφία, επειδή είχε η περιοχή ωραία περιβόλια και πολύ πράσινο. Για την παλιότερη ονομασία "Σβιρού" αναφέρεται βιβλιογραφικά ότι είτε είναι ανθρωπονυμικό με αλβανική προέλευση, δηλ. από την οικογένεια Sbiro, είτε έχει σλάβικη προέλευση και σημαίνει βάλτος, πηγή, δίνη.

Διοικητική εξέλιξη

Την 20/04/1835 το χωριό προσαρτήθηκε στον Δήμο Φελλόης μέχρι το 1912 όπου με το ΦΕΚ 256Α της 28/08/1912, όταν καταργήθηκαν οι δήμοι, έγινε έδρα της ομώνυμης κοινότητας. Με το ΦΕΚ 119Α της 03/06/1944 αποσπάστηκε από την Επαρχία Καλαβρύτων, που ανήκε μέχρι τότε, και προσαρτήθηκε στην Επαρχία Αιγιαλείας. Με το ΦΕΚ 287Α της 10/10/1955 μετονομάστηκε από Σβυρού σε Όαση, όπως και η κοινότητα. Με το ΦΕΚ 244Α της 04/12/1997 και την εφαρμογή του Καποδίστρια, έπαψε να είναι κοινότητα και το χωριό υπήχθη στον Δήμο Αιγείρας. Με το ΦΕΚ 87Α της 07/06/2010 και την εφαρμογή του Καλλικράτη υπήχθη στον Δήμο Αιγιαλείας.

Λοιπά στοιχεία

Ναοί του χωριοί είναι ο Άγιος Ανδρέας, που είναι κοινός ενοριακός ναός και για το χωριό Σινεβρό, καθώς και αυτοί των Αγίων Αναργύρων, Αγίου Γεωργίου, Αγίου Ιωάννη, Ζωοδόχου Πηγής και Ταξιαρχών. Γειτονιές του χωριού είναι τα Καλπεναίικα και τα Πασαίικα.
Ζαν-Πιερ Αντάμς

Βιογραφία

Γεννημένος στο Ντακάρ, μεγαλωμένος από την Σενεγαλέζα γιαγιά του η οποία λόγω της φανατικής της πίστης θα μεταβεί για προσκύνημα στο Μονταρζί, στο Λουαρέ, όπου θα εγκαταλείψει τον νεαρό Ζαν-Πιέρ, ηλικίας 8 ετών, σε θρησκευτικό σχολείο. Οι νέοι θετοί γονείς του με αγαθό χαρακτήρα, καθώς και το ποδόσφαιρο θα τον βοηθήσουν να γλιτώσει από την Πρόνοια.
Μετά τα ξεκινήματά του στην Αντάντ Φονταινεμπλώ με την οποία αναδείχτηκε δύο φορές νικητή του Ερασιτεχνικού Πρωταθλήματος Γαλλίας το 1968 και το 1969, ο Ζαν-Πιέρ Αντάμς, δυνατός αμυντικός, υπέγραψε στη Νιμ στις αρχές της δεκαετίας του 1970. Σύντομα, θα καταφέρει να ξεδιπλώσει το ταλέντο του, ενώ οι Nîmois ανέβαιναν με σταθερό ρυθμό τις κατηγορίες του γαλλικού ποδοσφαίρου. Το 1972 θα είναι η χρονιά της πλήρους καθιέρωσής του, καθώς τερμάτισε δευτεραθλητής Γαλλίας με τους crocodiles gardois, κατέκτησε το Κύπελλο των Άλπεων και πραγματοποίησε το ντεμπούτο του με την Εθνική Γαλλίας στη διάρκεια μιας αναμέτρησης Γαλλία-Αφρική. Αυτός ο αξιόλογος αμυντικός, με ύψος 1,78 μ., αποτελούσε στην Εθνική Γαλλίας μαζί με τον Μαριούς Τρεζόρ ένα αξιοζήλευτο αμυντικό δίδυμο στο κέντρο της γαλλικής άμυνας, το οποίο είχε λάβει και το παρατσούκλι « la garde noire » (η μαύρη φρουρά). 
Το 1987, με την ευκαιρία των εγκαινίων των νέων της αθλητικών εγκαταστάσεων, η κοινότητα του Κορκιλερουά έδωσε στο γήπεδό της την ονομασία Ζαν-Πιέρ Αντάμς.
Στις 2 Μαρτίου 1997, το χωριό του Κατιγιόν-συρ-Σαμπρ πραγματοποίησε τα εγκαίνια του ποδοσφαιρικού του γηπέδου, παρουσία του Variété Club, της Κας Αντάμς και του Μισέλ Πλατινί. Το γήπεδο αυτό φέρει την ονομασία « Σταντ Ζαν-Πιέρ Αντάμς ».
Η έδρα της ΦΚ Σαλόν, όπου αγωνιζόταν όταν υπεβλήθη στη χειρουργική επέμβαση, φέρει και αυτή την ονομασία « Τερράν Ζαν-Πιέρ Αντάμς ». Ένα από τα γήπεδα του Νταμμαρί-λε-Λυς στη Σεν-ε-Μαρν φέρει επίσης την ονομασία του με μία πλάκα να αναγράφει ένα σύντομο βιογραφικό του, καθώς και τον αριθμό συμμετοχών του με την Εθνική Γαλλίας. 
Η έδρα της Τιονβίλ Μοζέλ Χαντμπόλ φέρει επίσης την ονομασία του.
Ο γιος του Ζαν-Πιέρ Αντάμς, Λοράν, εργάζεται αυτό τον καιρό ως προπονητής στην ηλικιακή κατηγορία Κ-18 της ΦΚ Καλβί, στην Κορσική. Προηγουμένως, είχε αγωνιστεί για έναν χρόνο με τα χρώματα της τελευταίας στην Ντιβιζιόν Ντ'Ωνέρ ως παίκτης.